Մասնավորապես, պարզվել է, որ ցուցարարների և ոստիկանության միջև բախումների ժամանակ ակտիվ մասնակցություն են ունեցել ՀՀ ՊՆ զինված ուժերի տարբեր ստորաբաժանումներ, որոնք հիշյալ դեպքերի ընթացքում գործադրել են հրազեն: Մինչդեռ, ըստ մեղադրանքի, Վահագն Հարությունյանը հիշյալ իրադարձությունների ժամանակ ՀՀ զինված ուժերի հակասահմանադրական օգտագործման, այդ թվում՝ զինված ուժերի ծառայողների կողմից հրազենի ապօրինի գործադրման իրական հանգամանքները թաքցնելու ուղղությամբ աշխատանքներ է իրականացրել: ՀՔԾ-ն մանրամասնում է, թե ինչպե՛ս է գործել կեղծման մեխանիզմը, ինչպե՛ս են զինված ուժերի կողմից կրակված պարկուճները փոխարինվել ոստիկանության զորքերի սպառազինության մեջ մտնող նույն տեսակի այլ հրազեններից կրակված պարկուճներով: